Viðmerking til skert virksemið á Psykiatriska depilin Umbønin um eykajáttan, sum í løtuni verður viðgjørd í Løgtinginum, fevnir eisini um virksemið á Psykiatriska depilinum. Bergtóra H. Joensen hevur sett landsstýrismanninum í heilsumálum seks spurningar sambært § 52a í Tingskipanini um at lata aftur Deild 1 á Psykiatriska deplinum, nú Landssjúkrahúsið, vegna vantandi játtan, má umleggja virksemið. Í hesum sambandi skal viðmerkjast, at í løtuni liggur ein umbøn um eykajáttan á gott 7 mió. til virksemið á Landssjúkrahúsinum í Løgtinginum. Eykajáttanin fevnir eisini um virksemið á Psykiatriska deplinum og endamálið við eykajáttanin er júst at sleppa undan ógvusligum inntrivum á sjúkrahúsøkinum, m. a. á Psykiatriska deplinum. Teir seks spurningarnir frá Bergtóru H. Joensen verða annars svaraðir skrivliga í næstum.